उक्त कार्यक्रममा सङ्घका कावा अध्यक्ष कृष्णप्रसाद दुलालले यस क्षेत्रले कूल गार्हस्थ्य उत्पादनमा वार्षिक करीब २५ प्रतिशत योगदान गर्दै आएको जानकारी दिनुभयो । उहाँले हरेक वर्ष हुँदै आएको अटोमोबाइल्सको प्रदर्शनीमा विभिन्न कम्पनीका ७१ बिक्री कक्ष रहने बताउनुभयो । सङ्घका महासचिव सुनील रिजालले देशमा पूर्वाधारको विकास र उपभोक्ताको आम्दानी वृद्धि हुनसकेमा स्वदेशमा नै अटोमोबाइल्स क्षेत्रको उत्पादनका काम शुरु गर्न सकिने विश्वास व्यक्त गर्नुभयो ।
